
Parlamentul  României

Camera  Deputaţilor

Comisia pentru industrii si servicii
Bucureşti, 12.09.2012                                

                                                                                                          Nr.23/181/2012



AVIZ

asupra proiectului de Lege pentru modificarea şi completarea Legii nr. 153/2011 privind măsuri de creştere a calităţii arhitectural-ambientale a clădirilor
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege pentru modificarea şi completarea Legii nr. 153/2011 privind măsuri de creştere a calităţii arhitectural-ambientale a clădirilor, transmis cu adresa nr.P.L.x304 din 3 septembrie 2012, înregistrată sub nr.23/181 din 4 septembrie 2011.



Proiectul de lege are ca obiect de reglementare abrogarea art.2 lit.c) din Legea pentru modificarea şi completarea Legii nr. 153 din 5 iulie 2011 privind măsuri de creştere a calităţii arhitectural-ambientale a clădirilor, conform căruia sunt exceptate de la aplicarea prevederilor legii, clădirile clasate, sau în curs de clasare ca monumente istorice, pentru a permite primăriilor din marile oraşe să se implice direct prin cofinanţarea lucrărilor la aceste clădiri.


Proiectul de lege a fost adoptat de Senat în şedinţa din 26 iunie 2012.



Consiliul Legislativ a avizat favorabil propunerea legislativă cu avizul nr.152/06.03.2012, cu observaţii şi propuneri care au fost însuşite de iniţiator.



Membrii comisiei au dezbătut proiectul de lege în şedinţa din 11.09.2012. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru modificarea şi completarea Legii nr. 153/2011 privind măsuri de creştere a calităţii arhitectural-ambientale a clădirilor, în forma adoptată de Senat.
 

Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu
Consilier parlamentar,

Dr.Maria Cristina Bălănescu

